हकीकत ये है कि मास्क पहनने से थोड़ा ही बचाव होता है। वजह ये है कि आपके चेहरे पर ज्यादातर मास्क फिट नहीं बैठते। वायु प्रदूषण वाले मास्क से वायु प्रदूषण के कारक पीएम 10 और पीएम 2.5 कणों को शरीर तक पहुंचने से रोका तो जा सकता है, लेकिन ये मास्क हवा में घुले रसायन, जहरीली गैसों को नहीं रोक सकते। इन मास्क को पहनने से हालांकि गाड़ियों से निकलने वाले धुएं को सांस के रास्ते लेने से रोका जा सकता है। जिससे सांस और दिल की बीमारी से बचा जा सकता है। इन मास्क से खतरनाक वायरस और बैक्टीरिया भी सांस के साथ शरीर में नहीं जा पाते हैं।